Lēmuma projekts

**Par Cēsu novada domes 202\_\_.gada \_\_\_\_\_\_ saistošo noteikumu Nr.\_\_ “Grozījumi Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”” izdošanu**

Ziņo: B.Eglīte, izpilddirektora vietniece

Cēsu novada dome 2021. gada 02. decembrī apstiprināja saistošos noteikumus Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (turpmāk – Saistošie noteikumi Nr.17).

Ņemot vērā to, ka Komisijas Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013) piemērošanas termiņš (ieskaitot sešu mēnešu pārejas periodu) bija **30.06.2024**., kā arī to, ka **01.01.2024**. stājās spēkā jaunie *de minimis* atbalsta regulējumi: Komisijas Regula Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831), *de minimis* atbalstu pēc 01.07.2024. var piešķirt tikai atbilstoši regulas Nr. 2023/2831 nosacījumiem. Lai varētu piešķirt *de minimis* atbalstu, piemērojot spēkā esošo *de minimis* atbalsta regulējumu, nepieciešams izdot grozījumus Saistošos noteikumos Nr.17.

Pamatojoties uz likuma „Par palīdzību dzīvokļa jautājumu risināšanā”  27.2 panta otrās daļas 4.punktu un piekto daļu, atbilstoši Cēsu novada domes Uzņēmējdarbības un attīstības komitejas \_.\_.202\_. atzinumam (protokols Nr.\_) un Cēsu novada domes Finanšu komitejas \_.\_.202\_. atzinumam (protokols Nr.\_), Cēsu novada dome nolemj:

Izdot Cēsu novada domes 202\_.gada ………. Saistošos noteikumus Nr.\_\_ “Grozījumi 2021. gada 2.decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”” saskaņā ar pielikumu.

Saistošie noteikumi un to paskaidrojuma raksts:

1. 3 darbdienu laikā pēc to parakstīšanas nosūtāmi izsludināšanai laikrakstā “Latvijas Vēstnesis”, vienlaikus tos nosūtot Finanšu ministrijas un Viedās administrācijas un reģionālās attīstības ministrijai zināšanai;
2. Publicējami pašvaldības oficiālajā tīmekļvietnē.

*Sagatavoja: Juridiskās pārvaldes juriste J.Paula*

*Sagatavots: 26.11.2024.*

*Saskaņots: Ar Cēsu novada pašvaldības izpilddirektora vietnieci B.Eglīti, Īpašumu apsaimniekošanas pārvaldes Cēsu novada infrastruktūras pārvaldības nodaļas Vaives pagasta pārvaldes vadītāja E.Atvara, Cēsu novada būvvaldes vadītājas vietnieci I.Suipi, Finanšu pārvaldes vecāko ekonomisti A.Riekstiņu*

Pielikums

Cēsu novada domes

\_.\_.202\_. lēmumam Nr.\_\_

APSTIPRINĀTI  
ar Cēsu novada pašvaldības domes  
[\_.\_.202\_.](https://likumi.lv/ta/id/326441-par-augstas-detalizacijas-topografiskas-informacijas-aprites-kartibu-madonas-novada) lēmumu Nr. ….

**SAISTOŠIE NOTEIKUMI**

Cēsīs, Cēsu novadā

202\_.gada \_.\_\_\_\_\_\_\_\_\_\_\_\_ Nr.\_\_

**Grozījumi Cēsu novada domes 2021. gada 2. decembra saistošajos noteikumos Nr. 17 “****Par līdzfinansējumu energoefektivitātes pasākumu veikšanai daudzdzīvokļu dzīvojamās mājās”**

*Izdoti saskaņā ar likuma*

*"Par palīdzību dzīvokļa jautājumu risināšanā"*

*27.2 panta piektā daļa*

Izdarīt Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (Latvijas Vēstnesis, 2022, Nr.9.31) šādus grozījumus:

1. Papildināt Saistošos noteikumus ar 6.10. apakšpunktu šādā redakcijā:

“6.10. Līdzfinansējuma atbalsts tiek piešķirts daudzdzīvokļu mājām, kuras ir saņēmušas valsts institūcijas, kredītiestādes vai Eiropas savienības finanšu instrumenta līdzfinansēto projekta īstenošanas apstiprinājumu.”;

1. Izteikt Saistošo noteikumu 13.8.apakšpunktu šādā redakcijā:

“13.8. atbilstoši spēkā esošajiem normatīvajiem aktiem izstrādātas un noformētas plānoto izmaksu aprēķinu (koptāmes, lokālās tāmes), kuru sastādījis mājas dzīvokļu īpašnieku kopības izvēlētais darbu veicējs, kas reģistrēts būvkomersantu reģistrā un apzināts tirgus izpētes rezultātā, izvēloties no vismaz 3 pretendentu piedāvājumiem;”;

1. Izteikt Saistošos noteikumus ar VI1 nodaļu šādā redakcijā:

**“VI1 Līdzfinansējuma kā *de minimis* atbalsta piešķiršanas nosacījumi saimnieciskās darbības veicējiem**

25.1 Pretendentiem, kuri konkrēto objektu vai tā daļu izmanto saimnieciskās darbības veikšanai, piešķirtais līdzfinansējums kvalificējams kā *de minimis* atbalsts, kas tiek piešķirts saskaņā ar Eiropas Komisijas 2013. gada 18. decembra regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) "Par Līguma par Eiropas Savienības darbību 107. un 108. panta piemērošanu *de minimis* atbalstam" (turpmāk – Regula) nosacījumiem līdz tās darbības termiņa beigām.

25.2 Ievērojot Regulas 5. panta 1. un 2. punktu *de minimis* atbalstu drīkst kumulēt ar citu *de minimis* atbalstu līdz Regulas 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu, tai skaitā, attiecībā uz vienām un tām pašām attiecināmajām izmaksām, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā.

25.3 *De minimis* atbalsts netiek piešķirts Regulas 1. panta 1. punktā noteiktajām nozarēm un darbībām. Ja saimnieciskās darbības veicējs vienlaikus darbojas vienā vai vairākās nozarēs vai veic citas darbības, kas minētas Regulas 1. panta 1. punktā, tad tā nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta.

25.4 Saimnieciskās darbības veicējam saistošo noteikumu ietvaros plānotais *de minimis* atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Regulas 3. panta 2. punktā noteikto maksimālo *de minimis* atbalsta apmēru viena vienota uzņēmuma līmenī. Viens vienots uzņēmums ir uzņēmums, kas atbilst Regulas 2. panta 2. punktā noteiktajai vienai vienota uzņēmuma definīcijai.

25.5 Pretendenti, kas ir saimnieciskās darbības veicēji, *de minimis* atbalsta uzskaites sistēmā aizpilda un apstiprina veidlapu par sniedzamo informāciju *de minimis* atbalsta uzskaitei un piešķiršanai kā noteikts Ministru kabineta 2018. gada 21. novembra noteikumu Nr. 715 "[Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem)" [21. punktā](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem#p21). Pretendents iesniedz Pašvaldībai minētajā tiesību normā noteiktās veidlapas izdruku vai norāda sistēmā izveidotās un apstiprinātās pretendenta veidlapas identifikācijas numuru.

25.6 *De minimis* atbalsta piešķiršanas brīdis ir diena, kad pieņem lēmumu par līdzfinansējuma piešķiršanu.

25.7 Atbilstoši Regulas 6. panta 4. punktam datus par piešķirto atbalstu Pašvaldība glabā 10 fiskālos gadus no dienas, kurā saskaņā ar saistošajiem noteikumiem piešķirts pēdējais atbalsts, bet saimnieciskās darbības veicējs glabā 10 fiskālos gadus no atbalsta piešķiršanas dienas.

25.8 Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Regulas, saimnieciskās darbības veicējam (atbalsta saņēmējam) ir pienākums atmaksāt atbalsta sniedzējam visu šo noteikumu ietvaros saņemto *de minimis* komercdarbības atbalstu no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums)[IV](https://likumi.lv/ta/id/267199-komercdarbibas-atbalsta-kontroles-likums#n4)vai[V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.”.

Pielikums

Cēsu novada domes

\_.\_.202\_. lēmumam Nr…..

**Grozījumi Cēsu novada domes 2021. gada 2. decembra saistošajos noteikumos Nr. 17 “Par līdzfinansējumu energoefektivitātes pasākumu veikšanai daudzdzīvokļu dzīvojamās mājās””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | Norādāmā informācija |
| **1. Mērķis un nepieciešamības pamatojums** | Cēsu novada dome 2021. gada 2. decembrī ir pieņēmusi saistošos noteikumus Nr. 17 ” Par līdzfinansējumu energoefektivitātes pasākumu veikšanai daudzdzīvokļu dzīvojamās mājās” (turpmāk – saistošie noteikumi).  Saistošo noteikumu grozījumi nepieciešami, lai sasniegtu saistošo noteikumu mērķi - sekmēt daudzdzīvokļu dzīvojamo māju energoefektivitātes paaugstināšanas pasākumu realizāciju.  Ņemot vērā to, ka Komisijas Regulas Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 1407/2013) piemērošanas termiņš (ieskaitot sešu mēnešu pārejas periodu) bija 30.06.2024., kā arī to, ka 01.01.2024. stājās spēkā jaunie de minimis atbalsta regulējumi: Komisijas Regula Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 2023/2831), de minimis atbalstu pēc 01.07.2024. var piešķirt tikai atbilstoši regulas Nr. 2023/2831 nosacījumiem. Lai varētu piešķirt de minimis atbalstu, piemērojot spēkā esošo de minimis atbalsta regulējumu, neieciešams izdot grozījumus saistošos noteikumos. |
| **2. Fiskālā ietekme uz pašvaldības budžetu** | Grozījumiem nav ietekmes uz Pašvaldības budžetu. Administratīvās procedūras ir bezmaksas.  Piešķirtais finansējuma lielums nemainās. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Nav attiecināma. |
| **4. Ietekme uz administratīvajām procedūrām un to izmaksām** | Administratīvo procedūru izmaksas nav paredzētas. |
| **5. Ietekme uz pašvaldības funkcijām un cilvēkresursiem** | Saistošo noteikumu īstenošana neietekmēs Pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| **6. Informācija par izpildes nodrošināšanu** | Noteikumu izpildi nodrošinās ar rīkojumu izveidotas Pašvaldības komisija.  Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti Pašvaldības budžeta ietvaros. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Noteikumi nodrošina atbilstību augstāka juridiskā spēka tiesību normām. |
| **8. Izstrādes gaitā veiktās konsultācijas ar privātpersonām un institūcijām** | Atbilstoši [Pašvaldību likuma](https://m.likumi.lv/ta/id/336956-pasvaldibu-likums) [46. panta](https://m.likumi.lv/ta/id/336956-pasvaldibu-likums#p46) trešajai daļai, laika posmā no 202.gada 6.janvāra līdz 2025.gada 23.janvārim sabiedrības viedokļa noskaidrošanai, Noteikumu projekts tika publicēts Cēsu novada pašvaldības tīmekļvietnē www.cesis.lv sadaļā "Saistošo noteikumu publiskās apspriešanas" sabiedrības viedokļa noskaidrošanai. |